Държавен вестник, бр. 23, 2010 г., стр. 35

БРОЙ  23	
Д Ъ Р Ж А В Е Н  В Е С Т Н И К 	
СТР.  35  
творител трябва да бъдат устойчиви на коро­
зионното въздействие на азотната киселина. 
Екстракторите на разтворител обикновено се 
произвеждат в съответствие с изключително 
високи изисквания (включително използване 
на специални методи за заваряване и провер­
ка и технологии за контрол и осигуряване на 
качеството) от нисковъглеродни неръждаеми 
стомани, титан, цирконий или други високо­
качествени материали.
3.4. Химически съдове за съхранение или от­
лежаване
Уводна бележка
На етапа на екстракцията на разтворител се 
образуват три основни технологични потока теч­
ност. Съдовете за съхраняване или отлежаване 
се използват при по-нататъшната преработка 
на трите потока, както следва:
а) Чистият разтвор на уранов нитрат е 
концентриран чрез изпаряване и се насочва за 
денитрационен процес, при който се превръща 
в уранов окис. Този окис повторно се използва 
в ядрения горивен цикъл.
б) Разтворът на високоактивни продукти на 
делене обикновено се концентрира чрез изпаря­
ване и отлежава във вид на течен концентрат. 
Този концентрат може впоследствие да бъде 
изпарен или преобразуван във форма, годна за 
съхранение или погребване.
в) Чистият разтвор на плутониев нитрат 
се концентрира и отлежава до подаването му 
на по-нататъшните етапи на технологичния 
процес. В частност съдовете за съхраняване 
или отлежаване на разтворите на плутония 
се конструират така, че да се избегнат свър­
заните с критичността проблеми, възникващи 
в резултат на изменение на концентрацията и 
формата на този поток.
Специално конструирани или подготвени 
съдове за съхраняване или отлежаване за из­
ползване в заводи за преработка на облъчено 
гориво. Съдовете за съхраняване или отлежаване 
трябва да бъдат устойчиви към корозионното 
въздействие на азотната киселина. Съдовете 
за съхраняване или отлежаване обикновено се 
произвеждат от нисковъглеродни неръждаеми 
стомани, титан или цирконий или други високо­
качествени материали. Съдовете за съхраняване 
или отлежаване могат да бъдат конструирани 
така, че тяхната експлоатация и техническо 
обслужване да се осъществяват дистанционно, 
и могат да имат следните характеристики за 
контрол на ядрена критичност:
(1) борен еквивалент на стените или вътреш­
ните конструкции, равен най-малко на 2 %; или
(2) максимален диаметър на цилиндричните 
съдове – 175 mm (7 in); или
(3) максимална ширина на правоъгълен или 
пръстеновиден съд – 75 mm (3 in).
3.5. Система за преобразуване на плутониев 
нитрат в окис
Уводна бележка
В повечето от съоръженията за преработка 
този краен процес включва преобразуването 
на разтвора на плутониев нитрат в плутониев 
двуокис. В основните операции на този процес 
влизат:
Съхранение и корекция на изходния тех­
нологичен материал, утаяване и разделяне на 
твърдата и течната фаза, калциниране, мани­
пулации с продукта, вентилация, управление на 
отпадъците и управление на процеса.
Цялостни системи, специално проектирани 
или подготвени за преобразуване на плутониев 
нитрат в плутониев окис, в частност приспо­
собени така, че да се избегнат критичност и 
радиационни ефекти и да се сведат до минимум 
опасностите, свързани с токсичността.
3.6. Система за преобразуване на плутониевия 
окис в метал
Уводна бележка
Този процес, който може да бъде свързан със 
съоръжението за преработка, включва флуори­
рането на плутониевия двуокис, обикновено със 
силно корозионноактивен водороден флуорид, 
с цел получаване на плутониев флуорид, който 
впоследствие се възстановява с помощта на ме­
тален калций с висока чистота до получаването 
на метален плутоний и калциев флуорид във вид 
на шлака. В основните операции на този процес 
влизат: флуориране (например с използване на 
оборудване, съдържащо благородни метали или 
облицовано с тях), възстановяване на метала 
(например с използване на керамични тигли), 
възстановяване на шлаката, манипулиране с 
продукта, вентилация, управление на отпадъците 
и управление на процеса.
Цялостни системи, специално проектирани 
или подготвени за производство на метален 
плутоний, в частност приспособени така, че да 
се избегнат критичност и радиационни ефекти 
и да се сведат до минимум опасностите, свър­
зани с токсичността.
4 .  З а в о д и  з а  п р о и з в о д с т в о т о  н а  г о ­
р и в н и  е л е м е н т и
Терминът „заводи за производство на горивни 
елементи“ обхваща оборудването:
а) което обикновено се намира в пряк 
контакт и непосредствено управлява или пре­
работва производствения поток на ядрения 
материал; или
б) което затваря херметично ядрения мате­
риал вътре в обвивката.